钦定古今图书集成/明伦汇编/氏族典/第345卷 > 周摇
## 钦定古今图书集成/明伦汇编/氏族典/第345卷 > 周摇

按《隋书周摇传》：“摇字世安，其先与后魏同源，初为普
乃氏，及居洛阳，改为周氏。曾祖拔，拔祖右六肱，俱为
北平王。父恕延，历行台仆射、南荆州总管。摇少刚果，
有武艺，仕魏，官至开府仪同三司。周闵帝受禅，赐姓
车非氏。从帝平齐，每战有功，超授柱国，封夔国公。未
几，拜晋州总管。高祖受禅，复姓周氏。开皇初，突厥寇”
边，拜为幽州总管。后六载，徙为寿州。以年老乞骸骨
归，终于家。谥曰恭。